Anna Piaggi

Anna Piaggi (Milan, Italia, 1931ko martxoaren 22a – Ibidem, 2012ko abuztuaren 7a) italiar moda-idazlea izan zen. Azken urteetan, urdinez tindaturiko ilea, makillaje ugari eta vintage moda eta uneko moda uztartzen zituen estiloa izateagatik izan zen ezaguna.

 Lan ibilbidea 
Anna Piaggi itzultzaile lanetan aritu zen lehenik Mondadori argitaletxe italiar entzutetsuarentzat, gero modako aldizkarietarako idatzi zuen, Vogue aldizkariaren italiar ediziorako  adibidez, eta 1980ko hamarkadan, Vanity abangoardiako aldizkaria. 1988tik aurrera Voguen argitaratu zuen orrialde bikoitzean, adierazpen askatasuneko ukitu artistikoa emanda irudien eta testuaren muntaian, Luca Stoppiniren diseinuarekin. 1969tik, kolore gorri distiratsuko eskuzko Olivetti markako idazmakina, Valentina, erabili zuen lanerako.

Piaggik arropa bilduma handia zuen, 2.865 soineko eta 265 zapata pare barne, 2006an Londresko Victoria and Albert Museum-en egindako erakusketa baten arabera. Jazkera oparo, eklektiko eta paregabean janzten zen, ez zen behin baino gehiagotan jendaurrean janzkera berarekin azaltzen. Manolo Blahnikek "Munduko jantzien azken modaren autoritate handia" ezizena jarri zion.

Moda munduko bere bazkideak Karl Lagerfeld moda diseinatzailea (1970eko hamarkadatik), berarentzat sarritan zirriborratzen zuena, eta Manolo Blahnik, bere oinetako askoren diseinatzailea, izan ziren. Stephen Jones jostun britainiarraren musa izan zen. Vivienne Westwood arropa diseinatzaile britainiarraren eta Prudence Millinery kapela egilearen mireslea ere izan zen. New Yorken bizi izan zen eta Londres eta Italia bisitatzen zituen aldizka 1950eko hamarkadatik.

Piaggi Alfa Castaldi argazkilariarekin ezkondu zen 1962an, New Yorken. Senarra 1995ean hil zen. 

Anna Piaggi Milanen hil zen 2012ko abuztuaren 7an, 81 urte zituela.

 Erreferentziak 

 Bibliografia 

 Piaggi, Anna & Karl Lagerfeld. Karl Lagerfeld: Fashion Journal. Thames and Hudson, 1986. ISBN 0-500-01395-0.
 Lagerfeld, Karl.  Lagerfeld's Sketchbook: Karl Lagerfeld's Illustrated Fashion Journal of Anna Piaggi. Weidenfeld & Nicolson, 1988. ISBN 1-55584-019-1.
 Piaggi, Anna. Africa di Missoni per Italia 90, Anna Piaggi, Gianni Brera. Edizioni Electa, 1990. ISBN 88-435-3410-6.
 Piaggi, Anna. Anna Piaggi's Fashion Algebra, Anna Piaggi. Thames and Hudson, 1998. ISBN 0-500-01876-6.
 Piaggi, Anna. Doppie pagine di Anna Piaggi in Vogue. Leonardo Arte, 1998. ISBN 88-7813-883-5.
 Wintour, Anna, Michael Roberts, Anna Piaggi, André Leon Talley, & Manolo Blahnik. Manolo Blahnik Drawings. Thames and Hudson, 2003. ISBN 0-500-28413-X.
 Clark, Judith (editorea). Anna Piaggi Fashion-ology. Victoria and Albert Museum, 2006. ISBN 0-9552335-0-X /     .

 Kanpo estekak 
 Style.com photographs
 Images ( 2009-10-25), including Karl Lagerfeld sketches and David Bailey photographs.
  Gallery of Anna Piaggi wearing Glovedup Gloves


Kategoria:Milandarrak
Kategoria:Milanen hildakoak
Kategoria:Italiako socialiteak
Kategoria:Italiako kazetariak
Kategoria:Emakume kazetariak
Kategoria:Italiako idazleak
Kategoria:Emakume idazleak
Kategoria:XX. mendeko idazleak